Datele Institutului Național de Sănătate Publică arată că de la începutul sezonului gripal actual și până la data de 15 ianuarie 2023 au fost raportate 1.154 de cazuri de gripă confirmate de laborator și 27 decese. În ceea ce privește co-infecțiile, s-au înregistrat 25 co-infecții de virus gripal cu SARS-CoV-2 și 25 co-infecții de virus gripal cu virus respirator sincițial. Majoritatea infecțiilor gripale au fost cu virus gripal A nesubtipat (747), virus gripal AH3 (147), virus gripal AH1 (242) și virus gripal B (17). În total au fost vaccinate antigripal 1.446.572 de persoane aflate în grupele de risc.